tartuNLP/wikipedia-smugri-20251201 huggingface dataset:
Naulakkoyhteisöt

Naulakkoyhteisöt tai karnevaaliyhteisöt ovat tilapäisiä spektaakkelimaisia ihmisten muodostamia yhteenliittymiä. Käsitteen otti käyttöön sosiologi Bauman kirjassaan "Notkea moderni" (2002). Bauman pitää esimerkkeinä naulakkoyhteisöistä tunnepitoisia mediaspektaakkeleita, jotka luovat vahvaa yhteenkuuluvuuden tunnetta lyhyeksi aikaa. Tämä kuitenkin purkautuu nopeasti ja asian uutuusarvo katoaa. Myös Tosi-TV ohjelmat muodostavat sekä osanottajille ja katsojille omanlaisensa naulakkoyhteisön.
Tidore

Tidore on nykyään Indonesialle kuuluva saari Molukkien saariryhmän pohjoisosissa Halmaheran länsipuolella. 
Tidoren ja viereisen sulttaanikunnan Ternaten kilpailu oli ennen eurooppalaisten tuloa kiivasta. Mausteneilikka oli yksi merkittävä syy Alankomaiden suorittamalle Molukkien ja sen ympäröimien maustesaarten valloitukselle.} 
Portugalilaiset saapuivat vuonna 1521, tuhosivat pääkaupungin ja rakensivat linnoituksen. Espanjalaiset säilyttivät jalansijan pitkälle 1600-luvulle asti auttaen tidoreselaisia Ternaten sulttaania ja hollantilaisia vastaan. Jälkimmäiset valloittivat saaren vuonna 1654, mutta tunnustivat sulttaanin nimellisen vallan. Alankomaiden Itä-Intia, johon myös Tidore kuului, siirtyi Indonesialle valtion itsenäistyessä.
Tidorella on kerrostulivuori, joka ulottuu 1 730 metriin merenpinnasta. Saaren pinta-ala on 1 550 km2 ja asukasluku 48 648. Pääkaupunki on nimeltään Soasio, ja sinne on uudelleen rakennettu sulttaanin palatsi.
Jean Leduc

Jean Leduc (14. kesäkuuta 1910 Montreal – 15. huhtikuuta 2008 Mont-Saint-Hilaire) oli kanadalainen pianisti ja urkuri. Hän oli Roland Leducin veli ja Pierre Rollandin serkku. Opiskeltuaan pianonsoittoa Victoria Cartierin ja Romain-Octave Pelletierin johdolla vuosina 1922–1927, minkä jälkeen hän jatkoi opiskelua vuoteen 1930 Pariisissa Paul Loyonnetin ja Marcel Duprén sekä sitten vuoteen 1932 Hollywoodissa E. Robert Schmitzin johdolla. Hän soitti urkuja kirkossa Montrealin lähistöllä jo 13-vuotiaana. 
Vuosina 1935–1940 Leduc toimi CSM:n virallisena pianistina. Hän esiintyi solistina, säestäjänä sekä kamarimuusikkona ja esitti useiden kanadalaissäveltäjien teoksia. Hän myös esiintyi Trio Leduc -perhekokoonpanossa. Hän vieraili useissa jousikvarteteissa ja teki yhteistyötä muiden muassa Darius Milhaud'n kanssa. Myöhemmällä urallaan Leduc toimi opetustehtävissä useissa eri laitoksissa. Hän meni naimisiin musiikintutkija Monique Schmitzin kanssa.
Donin tasavalta

 
Donin tasavalta (venäjäksi: Донская Республика) oli Etelä-Venäjän asevoimien muodostama itsenäiseksi julistautunut bolševikkivastainen valtio Donin kasakoiden alueella. Donin tasavalta oli olemassa Venäjän sisällissodan aikana vuodesta 1918-1920. Se vastusti toista itsenäiseksi julistautunutta tasavaltaa Donin neuvostotasavaltaa.
Donin kasakoiden kokous julisti Donin tasavallan itsenäiseksi 18. toukokuuta 1918. Tämä tapahtui bolševikkien hallitseman Donin neuvostotasavallan lakkauttamisen jälkeen 10. toukokuuta. 
Donin tasavalta luotiin Donin alueelle, ja sen pääkaupungiksi tuli Novotšerkassk. Donin tasavalta jakautui kymmeneen okrugiin peittäen alueita Venäjän sosialistisesta federatiivisesta neuvostotasavallasta ja Donetskin ja krivoi rogin neuvostotasavallasta. 
Donin tasavalta lakkasi olemasta, kun puna-armeija löi Venäjän valkoiseen armeijaan kuuluneet Donin kasakat Venäjän sisällissodassa. Kasakat joutuivat kansanmurhan kohteeksi vuosina 1919–1921.
Ronny Fredrik Ansnes

Ronny Fredrik Ansnes (28. kesäkuuta 1989 – heinäkuu 2018 Resdalen, Norja) oli norjalainen maastohiihtäjä. 
Ansnes kuului Norjan maajoukkueeseen, ja hän kilpaili ensimmäisen kerran maailmancupissa vuonna 2011 ja viimeisen kerran maaliskuussa 2013 Oslossa. Hän voitti Norjan mestaruuskisoissa kaksi mitalia.
Ansnes löydettiin hukkuneena joesta maanantaina 16. heinäkuuta 2018, mutta hän oli saattanut kuolla jo edellisenä päivänä.
Bakteeriperäinen munuaissairaus BKD

Bakteeriperäinen munuaissairaus eli BKD () on lohikaloissa esiintyvä tartuntatauti. Sairaus saattaa levitä niin kalasta toiseen että mädin kautta jälkeläisiin. Tauti ei tartu ihmiseen. Sen aiheuttaa bakteeri nimeltä Renibacterium salmoninarum. Tautiin ei tunneta tehokkaita rokotteita eikä lääkitystä. Kuningasloheen ("Oncorhynchus tshawytscha") on tosin kokeiltu makrolidihoitoa Seattlen yliopistossa.
Tauti aiheuttaa muutoksia kalojen sisäelimissä kuten munuaisissa ja pernassa. Se myös hidastaa kalan kasvua ja muuttaa lihan väriä. Tauti etenee hitaasti eikä yleensä tapa kalaa. Taudilla on myös aggressiivinen muoto, joka aiheuttaa kaloissa verenvuotoja lihakseen sekä merkittävää kuolleisuutta. 
Tauti havaittiin ensin vuonna 1933 Skotlannin joissa, mutta sitä esiintyy koko Euroopassa, ja se on levinnyt myös Yhdysvaltoihin ja Kanadaan sekä jopa tyynenmerenlohiin. Tautia on pyritty lainsäädännöllisesti vastustamaan, mutta vuodesta 2014 se on Euroopan unionin tasolla vain ilmoitettavana tautina. Evira pyrkii rajoittamaan taudin leviämistä. Kuitenkin Karvianjoen sekä Oulujoen vesistöt ovat poistetut vapaaehtoisen terveysvalvonnan piiristä. Oulujoen vesistöön kuuluvan Varisjoen varrella sijaitsevassa Riista- ja kalatalouden tutkimuslaitoksessa oli vuonna 2003 BKD-epidemia, jonka vuoksi koko toiminta jouduttiin keskeyttämään, tyhjentämään ja paikka desinfioimaan, mutta kelvolliset kalat myytiin ruoaksi tai rehuksi.
Alanyaspor

Alanyaspor on jalkapalloseura Alanyan kaupungista. Seura pelaa Turkin korkeimmalla sarjatasolla Turkin Superliigassa.
Naurun pidginenglanti

Naurun pidginenglanti on englannin kieleen perustuva pidgin, jota puhutaan Naurussa.
Naurun pidginenglanti yhdistää piirteitä kiinanenglannin pidginistä ja Tyynenmeren pidginenglannista sekä omia ainutlaatuisia piirteitään. Sen syntyyn ovat vaikuttaneet kielten sekoittuminen ja koineisaatio saaren monikulttuurisessa historiassa.
Adam Scott (näyttelijä)

Adam Paul Scott (s. 3. huhtikuuta 1973) on yhdysvaltalainen näyttelijä, koomikko, tuottaja ja podcastaaja. Hän on tunnettu roolistaan Ben Wyattina NBC-komediasarjassa "Puisto-osasto." Hän esittää Ed Mackenzietä HBO-sarjassa "Big Little Lies."
Varhainen elämä.
Scott syntyi Santa Cruzissa, Kaliforniassa. Hänen vanhempansa Anne (os Mckusick) ja Dougald Scott ovat molemmat eläköityneitä opettajia. Hän valmistui kouluista Harbor High School ja American Academy of Dramatic Arts.
Ura.
Elokuva.
Scott on esiintynyt useissa elokuvissa, kuten "Hellraiser: Veriviiva" (1996), "" (1996), "Salattu rikos" (2002), "The Aviator" (2004), " Anoppi on pahin"(2005), "Paksuna" (2007), "Piraija" (2010), ja Karkausvuosi (2010).
Televisio.
Vuosiksi 2010–2015 Scott kiinnitettiin NBC-televisioyhtiön kiitettyyn komediasarjaan Puisto-osasto. Vuonna 2017 Scott esitti Ed Mackenzietä HBO:n moninkertaisesti palkitussa sarjassa Big Little Lies".
Podcasteja.
Scott on toinen juontaja ja käsikirjoittaja podcast-sarjoissa "U Talkin' U2 To Me". ja ""
Yksityiselämä.
Adam Scott meni naimisiin Naomi Sablan kanssa vuonna 2005. Heillä on kaksi lasta.
Symoksaniili

Symoksaniili (C7H10N4O3) on orgaaninen yhdiste. Yhdistettä käytetään maataloudessa fungisidina.
Ominaisuudet.
Huoneenlämpötilassa symoksaniili on väritöntä kiteistä ainetta. Yhdiste liukenee vähäisessä määrin veteen ja hyvin moniin orgaanisiin liuottimiin esimerkiksi dikloorimetaaniin, kloroformiin ja asetoniin. Symoksaniilin fungisidisten vaikutusten mekanismi ei ole täysin tiedossa ja aktiivisia voivat olla myös sen kasveissa muodostuvat aineenvaihduntatuotteet. Mahdollinen vaikutusmekanismi on RNA- ja proteiinisynteesin esto. Symoksaniili vaikuttaa erityisesti munasieniin.
Valmistus ja käyttö.
Symoksaniilin synteesin ensimmäisessä vaiheessa syanoetikkahappo reagoi etyyliurean kanssa muodostaen 2-syano-N-etyylikarbamoyyliasetamidia. Tämä välituote reagoi natriumnitriitin kanssa vesiliuoksessa, jolloin muodostuu oksiimi. Viimeisessä vaihe on metylointireaktio jodimetaanin tai dimetyylisulfaatin avulla.
Symoksaniiliä käytetään sienimyrkkynä muun muassa perunaruton tojunnassa, siemenperunoiden käsittelyyn, sekä tomaattien, humalan ja viinirypäleiden sienitautien torjuntaan. Yhdiste imeytyy kasveihin lehtien, varsien ja juuriston kautta. Ainetta käytetään usein yhdessä muiden fungisidien kuten mankotsebin ja folpetin kanssa. Symoksaniili on hyväksytty käytettäväksi kasvinsuojeluaineena muun muassa Euroopan unionin ja Yhdysvaltojen alueella. Yhdysvalloissa aine tuli markkinoille vuonna 1977.
Timo Sild

Timo Sild (s. 26. helmikuuta 1988) on virolainen suunnistaja. MM-kilpailuissa hänen parhaat henkilökohtaiset sijoituksensa ovat kahdeksas sija keskimatkalla Riiassa 2018 sekä kymmenes sija pitkällä matkalla niin Strömstadissa 2016 kuin myös Tartossa 2017. Tarton MM-kilpailuissa hän sijoittui neljänneksi Viron viestijoukkueessa. EM-kilpailuissa hänen paras sijoituksensa on keskimatkan seitsemäs sija Palmelassa 2014. Juniorien MM-kilpailuista Sildillä on yksi maailmanmestaruus ja yksi hopea. 
Seuratasolla Sild edustaa Kooveeta, jossa hän on voittanut Jukolan viestin 2016 ja 2018. Aiemmin hän on edustanut myös Deltaa.
Myös hänen veljensä Lauri Sild on Viron maajoukkuesuunnistaja.
MKE Ankaragücü

Makina Kimya Endüstrisi Ankaragücü on jalkapalloseura Ankaran kaupungista. Seura pelaa kaudella 2022–2023 Turkin korkeimmalla sarjatasolla Turkin Superliigassa. Ankaragücü on voittanut Turkin Cupin 1972 ja 1981.
Ottelut Euroopan sisäisissä turnauksissa.
1 Ankaragücün maalit merkitty ensin
Ghostemane

Ghostemane (oik. Eric Whitney, s. 15. huhtikuuta 1991) on yhdysvaltalainen hip-hop -artisti Lake Worthista, Yhdysvalloista.
Whitney oli alun perin kitaristi hardcore- ja doom metal -bändeille uransa alkuaikoina. Whitney aloitti rap-uransa muutettuaan Los Angelesiin, Kaliforniaan.
Ajan myötä hän on saanut paljon myönteistä huomiota underground hip hop -piireissä.
Varhainen elämä.
Eric Whitney syntyi 15. huhtikuuta Lake Worth, Floridassa vanhemmille, jotka olivat alun perin kotoisin New Yorkista. Whitney kasvoi West Palm Beachissä, Floridassa. Teininä hän oli mukana useissa eri bändeissä joissa hän soitti kitaraa. Hän myös harrasti amerikkalaista jalkapalloa opiskellessaan high-schoolissa, mihin hänen isänsä oli käytännössä hänet pakottanut osallistumaan. Whitneyn isä kuoli Whitneyn ollessa 17-vuotias.
Whitney alkoi osoittamaan kiinnostusta rap-musiikkia kohtaan, kun hän oli kitaristina "Nemesis"-nimisessä hardcore-bändissä, missä hänen bändikaverinsa esitteli hänelle Memphis rapin.
Ura.
Whitney muutti vuonna 2015 Los Angelesiin, sillä hänen musiikkinsa ei menestynyt niin hyvin Etelä-Floridassa. Näihin aikoihin hän myös irtisanoutui työstään. Whitneyn tavattua JGRXXN, Whitney liittyi JGRXXN collectiiviin, Schemaposseen. Ryhmään kuului myös muita tunnettuja underground-artisteja kuten Lil Peep sekä Craig Xen.
Huhtikuussa 2016 Schemaposse hajosi, jättäen Whitneyn ilman ryhmää. Whitney alkoi jonkun ajan kuluttua ystävystyä suositun underground-ryhmän, $uicideboy$:in sekä toisen floridalaisen räppärin, Pouyan kanssa. 
Pouya julkaisi musiikkivideon "1000 Rounds" Ghostemanen kanssa huhtikuussa 2017. Videosta tuli nopeasti viraali hitti, jolla on heinäkuun 2018 puoleen väliin mennessä yli 10 miljoonaa näyttökertaa YouTubessa. 
Tyyli.
Ghostemane ammentaa musiikkiinsa paljon teemoja, sekä erityispiirteitä black metallista sekä raskaasta musiikista. Whitney on itse kertonut, että black metal -yhtye Bathoryllä on ollut hyvin suuri vaikutus hänen musiikkiinsa. Kun taas puhutaan rap-musiikin vaikutuksista, on Whitney sanonut ihailevansa ryhmien kuten Three 6 Mafian tuotantoa. 
Sanoituksissaan Whitney käsittelee usein masennusta, nihilismiä, okkultismiä sekä kuolemaa. Whitney on lisäksi maininnut vaikuttajiksiin muun muassa John Deen ja Aleister Crowleyn, ja hän on viitannut monissa kappaleissaan heidän filosofiaan, maailmankatsomukseen ja tekoihin.
Ghostemanen EP-levy "Fear Network" sisältää raskaampaa metallimusiikkia black metalin, hardcore punkin ja thrash metalin vaikutteilla.
Dmitri Donskoi (täsmennyssivu)

Dmitri Donskoi voi tarkoittaa ainakin seuraavia:
Antalyaspor

Antalyaspor Kulübü on jalkapalloseura Antalyan kaupungista. Seura pelaa Turkin korkeimmalla sarjatasolla Turkin Superliigassa.
Be'er Ya'akov

Be'er Ya'akov () on kaupunki Israelin Keski-Israelin hallintoalueella. Kaupungin perustivat vuoristojuutalaiset siirtolaiset Venäjän Dagestanista vuonna 1907. Vuoden 2018 lopussa kaupungin asukasluku oli 26 122.
Historia.
Be'er Ya'akov perustettiin vuonna 1907. Sen ensimmäiset 56 juutalaista siirtolaista tulivat Dagestanista Venäjältä ja suurin osa heistä oli niin sanottuja vuoristojuutalaisia. Kaupunki sai nimensä joukkoa johtaneen rabbi Ya'akov Yizhakin mukaan ja nimi tarkoittaa Ya'akovin kaivoa. Vuonna 1925 alueelle muutti myös 20 juutalaista perhettä Turkista. Alueen talous perustui aluksi mantelipuutarhoille ja asukasluku pysyi pitkään suhteellisen pienenä. Vuonna 1948 Be'er Ya'akovin asukasluku oli vain noin 400 henkilöä. Paikka kasvoi kuitenkin huomattavasti Israelin itsenäisyyssodan jälkeen vuonna 1948. Be'er Ya'akoviin rakennettiin uusia asuntoja ja siihen liitettiin hallinnollisesti kaksi läheistä moshavia. Oma kuntansa Be'er Ya'akovista tuli vuonna 1949. Mantelien lisäksi paikalla alettiin viljellä esimerkiksi sitrushedelmiä ja pitää maitokarjaa.
Talous.
Perinteisen maatalouden lisäksi Be'er Ya'akovissa on nykyisin teollisuutta. Kaupungissa sijaitsee esimerkiksi suuri laatikkotehdas, sekä Israel Aerospace Industries -yhtiön (IAI) osasto. Teollisuuden lisäksi kaupungin alueella on kolme suurta sairaalaa ja oppilaitoksia, joissa käy oppilaita myös Be'er Ya'akovia ympäröiviltä alueilta.
Väestö.
Be'er Ya'akovin asukasluku vuoden 2018 lopussa oli 26 122.
Tempest (lentokone)

Tempest on Britannian hanke uuden sukupolven hävittäjälentokoneen kehittämiseen. Lentokoneen suunnitellaan korvaavan Eurofighter Typhoonin ja sen ensilento olisi vuonna 2035. Lentokoneen kehittäjiä ovat:
Lentokone on kaksimoottorinen deltasiipinen monitoimihävittäjä, jossa on myös häiveominaisuuksia.
Lentokonetta esiteltiin Farnborough’n ilmailunäyttelyssä. Koneen kehittämiseen on budjetoitu vuoteen 2025 saakka yhteensä kaksi miljardia puntaa. Poliittinen päätös budjetoinnista tuleville järjestelmille tehtiin vuonna 2015. Lopullisesta kustannuksesta ei ole arviota. Lentokoneeseen on suunniteltu kykyä lentää myös miehittämättömänä.
Syyskuussa 2023 Britannia, Italia ja Japani sopivat Global Combat Air Programme -hankkeesta (GCAP). Hanke vahvistettiin joulukuussa 2022. Tämän tarkoituksena on yhdistää brittiläis-italialainen Tempest-hanke ja japanilainen X-2 -hanke. GCAP tähtää yhteisen seuraavan sukupolven hävittäjälentokoneen suunnittelemiseen niin, että konetyyppi tulisi palveluskäyttöön vuodesta 2035 lähtien. Hankkeen suunnitteluvaihe alkaa vuonna 2025. Prototyyppilentokone pyritään saamaan valmiiksi vuonna 2027.
Lentävä siipi

Lentävä siipi on lentokone, jossa kone koostuu lähes täysin siivestä ilman tunnistettavaa runkoa, toisin kuin nostava runko, jossa ei ole juuri lainkaan siiveksi tunnistettavaa osaa. Lentävä siipi on myös pyrstötön.
Varhaisia lentäviä siipiä olivat Horten Ho 229, Armstrong Whitworth A.W.52, Northrop N-1M, Northrop XB-35 ja Northrop YB-49. Nykyisin lentävistä koneista Northrop Grumman B-2 Spirit on lentävä siipi ilman tunnistettavaa runkoa tai pyrstöä.
Suunnittelu.
Eräs lentävän siiven suunnittelutavoitteista on ilmanvastuksen vähentäminen. Lentäviä siipiä on useita häivelentokoneissa, sillä ne voivat olla vaikeammin havaittavia.
Prototyyppejä on kuvailtu vaikeasti hallittavaksi niiden taipumuksesta nostaa koneen nokkaa liian jyrkästi, joka aiheuttaa hallitsemattoman sakkauksen. Ilmavirran erkanemisen myötä ohjainpinnat voivat menettää ohjausominaisuutensa ja lentokone saattaa joutua sivukierteeseen tai kääntyä ympäri.
Vínbúðin

Vínbúðin ("viinikauppa", islannin puhekielessä "ríkið") on Islannin valtion omistama alkoholijuomien jälleenmyyjä. Sillä on yksinoikeus alkoholijuomien myymiseen, joiden alkoholipitoisuus ylittää 2,25 tilavuusprosenttia. Vínbúð vastaa siis Suomen Alkoa 1960-luvulla ennen keskioluen myynnin vapauttamista. Alkoholin lisäksi Vínbúðissa myydään myös tupakkatuotteita.
Alkujaan Vínbúð perustettiin vuonna 1922. Nykyään se toimii ÁTVR:n alaisuudessa, jolla on yksinoikeus myös tupakkatuotteiden maahantuontiin. Alkoholista ja tupakasta vastaavat monopolit yhdistettiin vuonna 1961. Vuodesta 1992 lähtien Vínbúðilla ei ole ollut omaa alkoholin tuotantoa ja kaikki yhtiön omistamat laitteet alkoholin valmistukseen myytiin yksityisille toimijoille.
Vínbúð kerää myymistään tuotteistaan valtion määräämät verot, kierrätysmaksun ja oman katteensa. Esimerkiksi 7 300 kruunua (noin 50 €) maksavasta vodkapullosta veroa ja veroluontoisia maksuja on 6 163 kruunua (~ 40 €). Tämän lisäksi Vínbúðin kate on 705 kruunua (~ 4,80 €).
Vínbúðilla on 59 myymälää, joista 14 sijaitsee Reykjavíkissa. Vuoteen 1986 asti tuotteita sai vain tiskin takaa ja tämä tapa on edelleen käytössä pienemmissä myymälöissä.
Viliam Čacho

Viliam Čacho (s. 14. lokakuuta 1998 Trenčín, Slovakia) on slovakialainen jääkiekkoilija, joka pelaa Tšekin pääsarjassa Extraliga-joukkue HC Ocelaři Třinecissä.
Ura.
Seuraura.
Čacho on HK Dukla Trenčínin kasvatti. Hän pelasi juniorina myös HK Púchovissa, josta Čacho palasi kesken kauden 2012–2013 Trenčínin B-nuoriin. Kaudella 2013–2014 hän oli joukkueen paras pistemies ja syöttäjä tehoilla 8+36=44. Pudotuspeleissä Čacho oli Trenčínin paras syöttäjä yhdeksällä syöttöpisteellään. Kaudella 2014–2015 hän oli joukkueen paras syöttäjä ja toiseksi paras pistemies Erik Smolkan jälkeen tehoilla 12+43=55. Čacho voitti myös tehoilla 4+18=22 Slovakian B-nuorten sarjan pudotuspelien syöttöpörssin ja sijoittui pistepörssissä toiseksi edellään vain HK Ružinovin Jakub Lacka. Hän voitti myös pudotuspelien tehotilaston lukemalla +17. Čacho voitti kauden päätteeksi Slovakian B-nuorten mestaruuden sekä samana keväänä A-nuorten mestaruuden.
Kaudeksi 2015–2016 Čacho siirtyi vain 16-vuotiaana Ruotsiin Södertälje SK:n J18-junioreihin. Hän oli J18 Elitissä joukkueen paras pistemies ja syöttäjä tehoilla 4+17=21. Kauden 2016–2017 Čacho aloitti Södertäljen J20-junioreissa, mutta hän palasi kesken kauden kuitenkin kotimaahansa ja siirtyi kasvattajaseuransa Dukla Trenčínin A-nuoriin. Čacho jakoi pudotuspeleissä joukkueen sisäisen pistepörssin voiton Dominik Novákin kanssa.
Čacho aloitti kauden 2017–2018 Slovakian alle 20-vuotiaiden maajoukkueen kehitysohjelma HK Orange 20:n vahvuudessa. Hän pelasi joukkueessa Extraligaa 19 runkosarjaottelua tehopistein 3+6=9 ja sarjatasoa alempana 1. hokejová liga SR:ää yhdeksän runkosarjaottelua tehopistein 6+5=11. Čacho teki Extraliga-debyyttinsä 12. syyskuuta 2017 HK Popradia vastaan. Hän teki ottelussa myös ensimmäisen Extraliga-maalinsa ylivoimalla. Čacho pelasi alkukaudella myös yhden ottelun kasvattajaseuransa Dukla Trenčin A-nuorissa, kunnes tammikuussa 2018 hän siirtyi varaamattomana pelaajana ns. "tender-sopimuksella" Yhdysvaltain USHL-junioriliigan Green Bay Gamblersiin.
Heinäkuussa 2018 Čacho teki 1+1-vuotisen ja kaksisuuntaisen KHL-sopimuksen Jokereiden kanssa. Hän pelasi kauden 2018–2019 kokonaan seuran A-nuorissa, joiden sisäisen tehotilaston Čacho voitti lukemalla +23. Hän edusti joukkuetta kauden aikana myös Junior Club World Cupissa.
Maajoukkueura.
Čacho pelasi alle 20-vuotiaiden MM-kilpailuissa vuonna 2018, jolloin hän toimi Slovakian varakapteenina. Čacho pelasi myös alle 18-vuotiaiden Ivan Hlinkan muistoturnauksessa vuonna 2015. Hän edusti myös Slovakian alle 17-vuotiaiden maajoukkuetta World U-17 Hockey Challengessa marraskuussa 2014 ja Euroopan nuorten olympiafestivaaleilla vuonna 2015.
Muuta.
Čachon isä Viliam Sr. pelasi omalla urallaan pudotuspelit mukaan lukien yli 500 ottelua Slovakian Extraligassa. Hän toimi kaudella 2017–2018 Slovakian alle 18-vuotiaiden maajoukkueen päävalmentajana.
Papua-Uuden-Guinean kansalliskirjasto

Papua-Uuden-Guinean kansalliskirjasto on Papua-Uuden-Guinean kansallisen kirjastopalvelun () ylläpitämä kirjasto Papua-Uuden-Guinean pääkaupungissa Port Moresbyssä. Kansalliskirjasto ja Papua-Uuden-Guinean julkisista kirjastoista vastaava kansallinen kirjastopalvelu on perustettu vuonna 1975.
Käytännössä Papua-Uuden-Guinean kansalliskirjasto toimii rakennuksessa, johon aiempi emämaa Australia lahjoitti varat Papua-Uuden Guinean itsenäistymislahjana. Vuonna 1978 tämä kansalliskirjaston ja -arkiston yhteinen uudisrakennus otettiin käyttöön. Se sijaitsee Papua-Uuden-Guinean yliopiston (University of Papua New Guinea) Michael Somaren kirjaston ohella yliopiston Waiganin kampuksella. 
Kansallisen kirjastopalvelun taustalla oli vuonna 1936 Papua-Uudessa-Guineassa perustettu Yleisten kirjastojen palvelu (). Hallinnollisesti Papua-Uuden-Guinean kirjastopalvelu - ja sen toimintoihin lukeutuva kansalliskirjasto - on maan opetusministeriön alaisen (julkisten) kirjastojen ja arkistoistojen viraston (, OLAB) osa. Tämän viraston perustamista, tehtäviä ja organisointia käsittelevä säädös annettiin vuonna 1993.
Kansalliskirjaston tehtäviin kuuluu muun muassa kerätä ja kehittää kattavaa Papua-Uuteen-Guineaan ja sen väestöä käsittelevää aineistokokoelmaa; antaa maan parlamentille ja hallitukselle kirjastopalveluja; edistää lukutaitoa, lukemista ja tiedon jakamista perustamalla julkisia kirjastoja, mobiileja kirjastopalveluja, maaseudun kirjastopalveluja ja muilla tavoin; sekä toimia kirjastoasioissa yhteistyössä koti- ja ulkomaisten viranomaisten ja instituutioiden kanssa. 
Papua-Uuden-Guinean vähintään 15-vuotiaista asukkaista oli YK:n kehitysohjelma UNEPin mukaan lukutaitoisia 64,2 prosenttia vuonna 2015.
Jaakko Oksanen (jalkapalloilija)

Jaakko Tapio Oksanen (s. 7. marraskuuta 2000 Tuusula) on suomalainen jalkapalloilija, joka pelaa Kuopion Palloseurassa. Hän on pelipaikaltaan keskikenttäpelaaja. 
Seurajoukkueet.
Oksanen on KP-75:n kasvatti, joka siirtyi KOPSE:n kautta Helsingin Jalkapalloklubiin 12-vuotiaana. Oksanen teki debyyttinsä Veikkausliigassa 28. lokakuuta 2017 Rovaniemen Palloseuraa vastaan.
Tammikuussa 2018 Oksanen siirtyi kaksivuotisella sopimuksella Brentfordiin. Hän pääsi Mestaruussarjassa ensimmäisen kerran kentälle vaihtopelaajana kauden viimeisessä ottelussa Prestonia vastaan 5. toukokuuta 2019.. Oksasen sopimusta jatkettiin maaliskuussa 2020 jatkumaan kesään 2022 asti. Oksanen vietti kauden 2020–2021 lainalla Ykkösliigan AFC Wimbledonissa ja syksyn 2021 Skotlannin mestaruussarjan Greenock Mortonissa. 
Oksasen sopimus Brentfordin kanssa päättyi kesään 2022 ja hän siirtyi KuPS:n riveihin kauden 2023 loppuun asti ulottuvalla sopimuksella. Syksyllä Oksanen jatkoi KuPS:ssa uudella sopimuksella.
Syksyyn 2024 mennessä Oksanen on pelannut Veikkausliigaa neljä kautta ja 61 ottelua, joissa hän on tehnyt viisi maalia.
Maajoukkueet.
Oksanen on ollut vakiokasvo Suomen nuorten maajoukkueissa. A-maajoukkuedebyyttinsä hän teki harjoitusottelussa Viroa vastaan 12. tammikuuta 2023.
Jaakko Määttänen

Jaakko Määttänen (s. 3. syyskuuta 1999) on suomalainen kilpakävelijä. Hän edustaa Espoon Tapioita. Vuosina 2010–2018 hän edusti Keski-Uudenmaan Yleisurheilua.
Kalevan kisoista Määttänen on saavuttanut 20 kilometrin kävelystä pronssia vuosina 2018 ja 2022. Maantiekävelyn SM-kisoissa hän sai pronssia 2023 (matka 35 km) ja 2025 (20 km). Lisäksi hän on ollut mukana viestijuoksun SM-kilpailuissa 3 × 3 000 metrin kävelyviestissä voittamassa kultaa vuosina 2019, 2020, 2022, 2023 ja 2024, hopeaa vuosina 2018 ja 2021 sekä neljää pronssia vuosina 2013, 2014, 2015 ja 2016. Sisäratojen SM-kilpailuissa Määttänen on voittanut 5 000 metrin kävelyssä hopeaa vuosina 2019 ja 2025 sekä pronssia 2018, 2020, 2022 ja 2023.
Münchenin EM-kilpailuissa 2022 Määttänen sijoittui 20 kilometrin kävelyssä 24:nneksi ajalla 1.29.38.
Määttäsen ennätys 10 kilometrin kävelyssä on 44.20 (Espoo 6. toukokuuta 2022), 20 kilometrillä 1.26.30 (Poděbrady 21. toukokuuta 2023), 5 kilometrillä 19.35. (Espoo 18. toukokuuta 2024), 10 000 metrillä 42.46,01 (Espoo 8. kesäkuuta 2022) ja 20 000 metrillä 1.32.15,50 (Turku 13. elokuuta 2020).
Jaakko Määttäsen sisko on yleisurheilija Eveliina Määttänen.
John Knudsen Northrop

John Knudsen Northrop () oli yhdysvaltalainen lentokonesuunnittelija, joka perusti Northrop-yhtiöt. Northrop suunnitteli "monisoluisen" kennomaisen siipirakenteen sekä XB-35 ja YB-49 lentävän siiven prototyypit. Northrop suunnitteli Gerard Vulteen kanssa Lockheed Vega -lentokoneen.
Tšekkiläissyntyinen Anthony Stadlman kertoi Northropille Euroopassa lentäneestä lentävästä siivestä. Välirikon jälkeen Northrop toteutti kokeellisen lentokoneensa, joka lensi vuonna 1929, ja muistutti Stadlmanin valokuvaa.
Zoran Zaev

Zoran Zaev (; s. 8. lokakuuta 1974, Strumica) on pohjoismakedonialainen taloustieteilijä ja poliitikko sekä Pohjois-Makedonian pääministeri 31. toukokuuta 2017 – 3. tammikuuta 2020. Zaev johtaa sosiaalidemokraattista SDSM-puoluetta.
Zaev on opiskellut taloustieteitä Pyhien Kyrilloksen ja Methodioksen yliopistossa. Hän liittyi sosiaalidemokraattiseen puolueeseen 1996 ja hänet valittiin parlamenttiin ensimmäisen kerran 2003. Zaev nousi puolueen johtoon 2008. Strumican pormestariksi hänet valittiin 2005, 2009 ja 2013.
Zaev ilmoitti 3. tammikuuta eroavansa pääministerin virasta. Syynä tähän olivat jäsenneuvottelujen katkeaminen Euroopan unionin kanssa.
Pyhien Kyrilloksen ja Methodioksen yliopisto

Kyrilloksen ja Methodioksen yliopisto () on Pohjois-Makedonian Skopjessa sijaitseva maan suurin yliopisto.
Yliopisto on perustettu 1949.
Jaakko Piesanen

Jaakko Veli Ilmari Piesanen (s. 28. lokakuuta 1993 Saarijärvi) on suomalainen kestävyysjuoksija. Hän edustaa Saarijärven Pullistusta ja hänen valmentajanaan toimii Tom Andtbacka.
Kalevan kisoista Piesanen on saavuttanut Suomen-mestaruuden 10 000 metrin juoksusta ja pronssia 5 000 metrin juoksusta vuonna 2018. Maastojuoksun SM-kilpailuista hän on saavuttanut pitkän matkan kultaa vuonna 2019 ja lyhyen matkan hopeaa vuonna 2018. Lisäksi Piesanen on voittanut aikuisten SM-pronssia puolimaratonilta vuonna 2016. Sisäratojen SM-kilpailuissa hän on voittanut 1 500 metrillä kultaa vuonna 2019 ja 3 000 metrillä kultaa vuonna 2019 ja hopeaa vuonna 2018.
Ennätyksikseen Piesanen on juossut 3 000 metrillä 8.10,12, 5 000 metrillä 14.11,73, 10 000 metrillä 29.24,34 ja puolimaratonilla 1.07.30.
Raija Massala

Raija Massala (1. lokakuuta 1938 Pyhäselkä – 11. lokakuuta 2016 Nizza, Ranska) oli suomalainen radio- ja televisiotoimittaja, joka työskenteli koko työuransa freelancerinä Yleisradiolle.
Massala tuli tunnetuksi vuonna 1968 aloitetun radion ajankohtaisohjelman "Aamun peilin" ensimmäisenä juontajana, aluksi työparinaan Jukka Koponen ja myöhemmin Tommy Tabermann. 1970-luvun alkuvuosina Massala siirtyi "Päivän peilin" vetäjäksi, ja vuonna 1981 hänet nimitettiin Yleisradion radiouutisten ensimmäiseksi naispuoliseksi poliittiseksi toimittajaksi. Uransa jälkipuolen Massala teki television puolella "A-studiossa" ja juonsi myös monia vaaleihin liittyviä tv-lähetyksiä.
Vuonna 1998 Massalalle myönnettiin valtion journalistipalkinto. Eläkevuosiaan hän vietti Ranskan Rivieralla ja kuoli Nizzassa 78-vuotiaana.
The Oath

The Oath on yhdysvaltalainen Joe Halpinin luoma rikosdraamasarja. Sen pääosissa esiintyvät Ryan Kwanten, Katrina Law ja Sean Bean. Sarjan esittäminen alkoi Yhdysvalloissa 8. maaliskuuta 2018 Sonyn omistaman suoratoistopalvelu Sony Cracklen kautta.
Sarjan tapahtuvat sijoittuvat korruptioituneen poliisijengin ympärille heidän yrittäessään pitää omaa lakia yllä viranomaisten ja toisten jengien keskellä.
Huhtikuussa ilmoitettiin Sonyn tilanneen sarjalle toisen tuotantokauden.
Tuotanto.
Huhtikuussa 2017 Sony Crackle vahvisti tilanneen 10 jakson mittaisen pilottikauden "The Oath" -sarjalle. Saman vuoden kesäkuussa Jeff T. Thomas kiinnitettiin pilottijakson ohjaajaksi.
Ensimmäisen kauden kuvaukset alkoivat heinäkuussa 2017 Yhdysvalloissa Puerto Ricon saarella.
Huhtikuussa 2018 Sony Crackle tilasi sarjasta toisen tuotantokauden, joka julkaistiin 21. helmikuuta 2019.
Vastaanotto.
Arvostelusivusto Rotten Tomatoesin yleisö antoi ensimmäisen kauden arvosanaksi 92%. Forbes.comin arvostelija Merrill Barr listasi sarjan "Shield – lain varjolla" ja "Southland" tasolle, vaikkakin "The Oath" jäi visuaalisesti noiden jalkoihin.
Guinea-Bissaun kansalliskirjasto

Guinea-Bissaun kansalliskirjasto eli INEPin yleinen kirjasto (, epävirall. suom. "Kansallisen opiskelu- ja tutkimusinstituutin yleinen kirjasto") on Guinea-Bissaun pääkaupungissa Bissaussa toimiva kansalliskirjasto. Se paitsi tieteellinen laitos, myös maansa suurin julkinen kirjasto varastomäärällä mitattuna, ja toimii yliopistokirjastona. Kirjasto sijaitsee samalla alueella kuin Amilcar Cabralin yliopiston (Universidade Amílcar Cabral) oikeustieteellinen tiedekunta ja kansallinen terveysalan korkeakoulu. Kirjasto auttaa toiminnallaan myös Boén Colins-yliopistoa. Hallinnollisesti kirjasto on maansa kansallisen opetus-, nuoriso-, kulttuuri- ja urheiluministeriön () alaisuudessa. Kansalliskirjaston johtajana toimi Diogenes Cardoso (10/2017).
Kirjasto on perustettu 24. lokakuuta 1984 ja se sai kansalliskirjaston aseman 10. marraskuuta samana vuonna annetulla säädöksellä. Kirjastolla on ollut vapaakappaleoikeus vuodesta 1988, se huolehtii Portugalin siirtomaavallan ajan kansallisbibliografiasta (1941-1973), toimii yleisenä kirjastona, välittää kirjastojen välisiä lainoja ja toimii Guinea-Bissaussa julkaistujen teosten ja sarjojen ISBN-/ISSN-numeroinnista vastaavana tahona. Kirjastossa sijaitsee myös Yhdysvaltojen kustantama amerikkalainen nurkkaus (), jossa kävijät voivat esimerkkiä oppia yhdysvaltalaisesta yhteiskunnasta, lukea yhdysvaltalaisia online-lehtiä ja hakea tietoa Yhdysvalloissa opiskelemisesta sekä päästä käsiksi tuhansiin yhdysvaltalaisiin julkaisuihin. Vuonna 2007 kansalliskirjaston kokoelmissa oli yhteensä 77 225 nimikettä.
Aikuisista eli vähintään 15-vuotiaista Guinea-Bissaun asukkaista lukutaitoisia oli YK:n kehitysohjelma UNEPin mukaan 59,9 prosenttia vuonna 2015.
Verta hiekassa

Verta hiekassa (tai Totuuden hetki, "Il momento della verità") on Francesco Rosin ohjaama italialainen draamaelokuva vuodelta 1965. Härkätaisteluaiheisen elokuvan käsikirjoittajia ovat ohjaaja Rosin lisäksi Pedro Portabella, Ricardo Munoz Suay ja Pedro Beltran.
"Verta hiekassa" kertoo Espanjan köyhältä maaseudulta härkätaistelijaksi nousevan Miguelin tarinan. Pääosaa esittää aito matadori Miguel Mateo Miguelin.
"Helsingin Sanomien "Markku Luoto kirjoitti elokuvan tv-esityksen alla huhtikuussa 1979 sen olevan ehkä paras koskaan tehty härkätaistelukuvaus: suora, paikoin raaka, syvälle julma ja epäinhimillisen lajin olemukseen porautuva.
Ally Law

Ally Law (s. 11. helmikuuta 1997) on brittiläinen tubettaja, joka tunnetaan parkouraamisesta, vapaasti erilaisten rakennusten ja rakennelmien päällä kiipeilemisestä sekä yönylisistä haasteista, joissa hän ja hänen kaverinsa yrittävät yöpyä erilaisissa kaupallisissa kohteissa.
Elämäkerta.
Nuoruus.
Ally Law syntyi Southamptonissa, Englannissa 11. helmikuuta 1997. Hän suoritti yläastetta Oasis Academy Mayfieldissä, mutta hän keskeytti sen vuonna 2013. Ennen parkouraamisen aloittamista 16 vuoden iässä Law on kertonut olleensa "erittäin tyytymätön elämäänsä istuessaan makuuhuoneessaan päivästä päivään. Hänen piti lopettaa koulunkäynti eikä hänellä ollut lainkaan ystäviä tai minkäänlaista ideaa siitä mitä halusi tehdä omalla elämällään". Hän on ollut erittäin riippuvainen videopelien pelaamisesta 13-vuotiaasta alkaen.
YouTube-ura.
Law loi YouTube-kanavansa joulukuussa 2014. Ensimmäisessä lataamassaan videossa hän parkourasi Southamptonin keskustan rakennuksien katoilla GoPro-kameran kuvaamana. Law alkoi saada paikallisen median huomiota stunteistaan Southern Daily Echossa joulukuussa 2015, kun hän kiipesi Dumpleton Towers-tornirakennuksiin Thornhillin kaupunginosassa.
Law on kiipeillyt lukuisissa eri kohteissa ympäri maailmaa, muun muassa Melbournessa, Dubaissa, Bangkokissa ja Barcelonassa.
Murtauduttuaan Thorpe Parkiin kiivetäkseen Stealth-vuoristorataan heinäkuussa 2017 hänelle annettiin elinikäinen sisäänpääsykielto maailmanlaajuisesti kaikkiin Merlin Entertainmentin omistamiin huvipuistoihin ja viihdekohteisiin.
Tammikuussa 2018 Law murtautui yhdessä tubettaja ja BMX-pyöräilijä Ryan Taylorin kanssa kahdesti Britannian Julkkis Big Brother-taloon.
Law tekee myös yönylisiä haasteita, joissa hän ja joukko hänen kavereitaan yrittävät viipyä yön yli kaupallisissa kohteissa niiden sulkemisaikojen jälkeen.
Law'n YouTube-kanava rikkoi miljoonan tilaajan rajapyykin 9. toukokuuta 2018.
Kritiikki.
Law on kerännyt kritiikkiä poliitikkojen, poliisien ja muiden viranomaisjäsenien keskuudessa hänen kiipeilystään sekä toisten tonteille murtautumisesta. Hampshire Constabulary on varoittanut häntä useaan otteeseen murtautumisista ja Dumbleton Towersien kiipeilyvideon ilmaannuttua "Daily Echo"-lehdessä Southhamptonin kaupunginvaltuuston johtaja Simon Letts totesi: "Se on vain tragedia, joka odottaa tapahtumistaan, kun jonkun äidillä ei olekaan enää lasta jouluna." Vastalauseena viranomaisten kommentteihin Law sanoo että "hän varmistaa aina sen että hän etsii poliisit sekä selittää heille mitä on tekemässä ja monissa tapauksissa poliisit ovat hyvin ymmärtäväisiä."
Puhuttuaan 9news.com.aulle Melbournessa nosturiin kiipeämisen jälkeen Law sanoi että "[hän] ei koskaan aio teeskennellä että se ei olisi vaarallista [...] Minä en koskaan aio pistää itseäni tilanteeseen mistä en ole 110-prosenttisesti luottavainen."
Kun Law ja joukko hänen kavereitaan murtautuivat Etihad Stadiumille syyskuussa 2017, "The Independent" piti tapausta "turvallisuuden rikkomisena".
Yksityiselämä.
Law asuu edelleen Southamptonissa ja on pätevä puuseppä. Kertomansa mukaan Law on myös vegaani.
Roland Leduc

Roland Joseph Augustin Georges Leduc (25. heinäkuuta 1907 Longueuil – 15. syyskuuta 2001) oli kanadalainen sellisti, kapellimestari ja pedagogi. Hän aloitti pianonsoiton äitinsä johdolla 6-vuotiaana ja siirtyi selloon 14-vuotiaana. Hän sai myös yksityisopetusta Jean-Baptiste Duboisilta ja opiskeli teoriaa Louis Michielsin johdolla. Québecin hallituksen stipendillä hän opiskeli vuosina 1927–1931 Brysselin kuninkaallisessa konservatoriossa. Samalla hän otti yksityistunteja harmoniassa ja kontrapunktissa Paul Gilsonilta. Leduc oli konservatorion orkesterin vakijäsen ja soitti joskus Brysselin filharmonikkojen kanssa. Hän osallistui Maurice Ravelin ja Richard Straussin johtamiin konsertteihin.
Leduc palasi Montrealiin vuonna 1931 ja esitti solistina muun muassa Luigi Boccherinin D-duurikonserton. Hän perusti vaimonsa, viulisti Annette Lasalle-Leducin ja veljensä, pianisti Jean Leducin kanssa Leduc Trion 1930-luvun alussa. Hän oli myös Montrealin jousikvartetin jäsenenä vuosina 1934–1940; jousikvartetin kanssa hän sai kamarimusiikkikoulutusta André Tourretilta Pariisissa. Hänelle tarjoutui samalla mahdollisuus opintoihin Maurice Maréchalin johdolla. Palattuaan hän toimi CSM-orkesterin ensisellistinä (1940–1948). Vuonna 1961 hän seurasi Wilfrid Pelletieriä Québecin musiikkikonservatorion johdossa. Hänen johdollaan opiskelivat muiden muassa Dorothy Bégin, Raymonde Martin, Monique Mercure ja Émilie Préfontaine. Leduc johti kaikkia keskeisimpiä kanadalaisorkestereita ja toimi kapellimestarina myös muun muassa useissa CBC:n radio-ohjelmissa. Hän johti Henri Dutilleux'n ensimmäisen sinfonian Kanadan-ensiesityksen. 
Vuonna 1947 Leduc sai opetusta Pierre Monteuxilta. Hän levytti Jean Coulthardin sellosonaatin pianisti John Newmarkin kanssa vuonna 1949. Hän oli Pierre Rollandin serkku ja pääsi Kanadan ritarikunnan jäseneksi vuonna 1980.
Isopsefia

Isopsefia (; ”samanarvoinen” + ; ”kivi”) tarkoittaa sanan tai fraasin kirjainten numeroarvojen yhteenlaskemista yhdeksi lukuarvoksi sekä saadun lukuarvon kautta vertailua toiseen samanarvoiseen sanaan tai fraasiin. Muinaiset kreikkalaiset käyttivät kiviä aritmeettisiin laskelmiin ja äänten laskemiseen vaaleissa. Isopsefia on gematriaa kreikkalaisilla aakkosilla ja kreikkalaisella numerojärjestelmällä.
Markus Schulz

Markus Schulz (s. 3. helmikuuta 1975) on saksalais-amerikkalainen DJ ja musiikkituottaja. Hän tunnetaan viikoittaisesta radiolähetyksestään: "Global DJ Broadcast", jota esitetään usealla radiokanavalla. Schulz on Coldharbour Recordings -levymerkin perustaja ja Schulz Music Group (SMG) on hänen manageriyhtiönsä, joka nostaa nousevia kykyjä esiin. Syyskuussa 2012 ja uudelleen 2018 Schulz oli DJ Timesin lukijaäänestyksen mukaan Yhdysvaltain paras tiskijukka.
Vuonna 2013 Schulz &amp; Ferry Corsten ilmoittivat tuottavansa musiikkia ja keikkailevansa ryhmällä nimenään "New World Punx". Markus Schulz on julkaissut neljä levyä Dakota-aliaksella.
Schulz on julkaissut kuusi miksattua kokoelmalevyä ja neljä artistialbumia omalla nimellään. Hän on vuosien varrella työskennellyt seuraavien artistien kanssa: Depeche Mode, Madonna, Everything but the Girl, Jewel, OceanLab, Gabriel &amp; Dresden, Télépopmusik, Fat Boy Slim, Miro, Book of Love, Blue Amazon, ja PQM. Hänen remixit "Intuition" ja "Stand" pääsivät molemmat #1 Billboard-listalla.
Donin neuvostotasavalta

Donin neuvostotasavalta (ven. Донская советская республика) oli lyhytikäinen Venäjän sosialistisen federatiivisen neuvostotasavallan neuvostotasavalta vuoden 1918 maaliskuusta toukokuuhun. 
Neuvostotasavalta perustettiin Donin kasakoiden alueelle maaliskuussa 1918 valkoisen armeijan vetäydyttyä sieltä. Donin kasakoiden kapina ja Saksan eteneminen alueelle Brest-Litovskin rauhan tuloksena johti neuvostotasavallan lakkauttamiseen. Donin neuvostotasavallan alueelle perustettiin Donin tasavalta.
Historia.
Donin neuvostotasavalta perustettiin Donin kasakoiden alueelle valkoisen armeijan vetäydyttyä sieltä 23 maaliskuuta 1918. Sen pääkaupungiksi tuli Rostov-na-Donu. 9.–14. huhtikuuta välisenä aikana Neuvostoliiton alueellinen kongressi äänesti alueelle keskustoimikunnan jossa oli 26 bolševikkia ja 24 vasemmistososialistivallankumouksellista. Keskustoimikunta loi alueelle kansankomissaarien neuvoston, jota johti Fyodor Podtyolkov. 
Donin neuvostotasavalta alkoi menettää suosiotaan ruuan pakkolunastuksen ja vastavallankumouksellisiksi epäiltyjen teloittamisen takia. Huhtikuussa alkoi Donin kasakoiden kapinointi ja toukokuun alussa saksalaiset tulivat alueelle Brest-Litovskin rauhansopimuksen takia. Pjotr Krasnovin johtamat kasakat ottivat Rostov-na-Donun saksalaisilta 6. toukokuuta. Tasavallan johtajat pakenivat Tsaritsyniin, mutta kasakat saivat Podtyolkovin kiinni ja teloittivat hänet. Alueelle perustettiin Donin tasavalta. Donin neuvostotasavaltaa ei kuitenkaan lakkautettu virallisesti ennen syyskuuta, koska sen johtajat olivat Tsaritsynissa.
Jean-Baptiste Dubois

Jean-Baptiste Alphonse Dubois (19. tammikuuta 1870 Ghent, Belgia – 4. heinäkuuta 1938 Montreal) oli kanadalainen sellisti, kapellimestari, säveltäjä ja pedagogi. Hän opiskeli sellonsoittoa Ghentin konservatoriossa Jean-Baptiste Rappén ja Jules de Swertin johdolla. Hän toimi useissa orkestereissa, mutta oli myös aktiivinen kamarimuusikko. Vuonna 1910 hän perusti Dubois-jousikvartetin, jossa hän toimi, kunnes sen toiminta loppui 1938. Dubois opetti eri opinahjoissa, kuten McGillin konservatoriossa; hänen oppilaidensa joukossa olivat hänen oman Jules-poikansa lisäksi Rosario Bourdon, Hermann Courchesne, Suzette Forgues, Napoléon Dansereau, Roland Leduc ja Brahm Sand.
Duboisin sävellystuotantoon kuuluu muun muassa "Élégie" sellolle ja pianolle (n. 1925).
Caca (mytologia)

Caca oli roomalainen tulen jumalatar ja tulen jumala Cacuksen sisar. Tarinoiden mukaan he asuivat Rooman Palatium-kukkulalla. Joidenkin tarinoiden mukaan Caca paljasti Herakleelle eli roomalaisittain Herculeelle sen paikan, johon Cacus oli piilottanut tältä varastamansa karjan. Tästä Caca olisi saanut ikuisiksi ajoiksi jumalattaren aseman. Hänen pyhäkössään paloi ikuinen tuli, kuten kotilieden jumalattaren Vestan temppelissä.
Paolo Eleuteri Serpieri

Paolo Eleuteri Serpieri (s. 29. helmikuuta 1944 Venetsia) on italialainen sarjakuvataiteilija ja kuvittaja, joka tunnetaan erityisesti science fiction -sarjakuvastaan Druuna.
Uran alku.
Serpieri opiskeli Roomassa maalausta ja arkkitehtuuria. Hän aloitti maalarina, mutta keskittyi vuodesta 1975 alkaen sarjakuviin. Serpieri teki etenkin villin lännen sarjakuvia. Niiden lisäksi hän kuvitti lännen historiaa ja Raamatun kertomuksia käsitteleviä teoksia.
Druuna.
Vuonna 1985 Serpieri julkaisi ensimmäisen Druuna-albuminsa. Se on totalitaristinen dystopia ”Kaupungista”, jossa ihmisiä uhkaa tarttuva sairaus, joka muuttaa heidät mutanteiksi. Sen estämiseksi ihmisille annetaan seerumia. Ihmiset uskovat, että täysin puhtaiksi osoittautuvat pääsevät tarkastuksen jälkeen korkeammalle tasolle ja tartunnankantajiksi osoittautuvat karkotetaan alemmille tasoille. Maailmaa hallitsee papisto, jolla on tiedossa ”totuus”. Serpieri on kertonut, että AIDSin ilmaantuminen ja sen tuottama paniikki oli eräs hänen vaikuttimiaan. Sarjan kahdeksan albumin mittaisen julkaisuhistorian aikana juoni on elänyt ja kaupunki on muun muassa paljastunut avaruusalukseksi. Serpieri on kirjoittanut myös itsensä sarjan hahmoksi Doc. Druunan kantava teemoja on ihmiskunnan kohtalo, vallankäyttö, teknologia, mielen ja ruumiin dualismi sekä naisten esineellistäminen. Sarja sisältää runsaasti väkivaltaa. Nimihenkilö Druuna nähdään hyvin vähissä vaatteissa, seksuaalisten tekojen uhrina ja objektina. Eri painoksissa yksityiskohtia on sensuroitu puhekuplin tai poistamalla yksittäisiä kuvia. Druuna-albumeja arvioidaan myydyn miljoonia.
Serpieri on kertonut ottaneensa nimihenkilöön vaikutteita Valérie Kapriskystä elokuvasta "La femme publique", mutta todennut, että ensimmäisen albumin alussa kasvonpiirteissä on vielä vaikutteita siitä, että hän on piirtänyt paljon intiaaneja.
Druunan jälkeen.
Druuna-sarjakuvien jälkeen Serpieri on julkaissut aiheesta piirroksia, maalauksia ja luonnoksia sisältäviä kirjoja. Vuonna 2007 Serpieri alkoi työskennellä käsikirjoittaja Jean Dufauxin kanssa: samana vuonna ilmestyi albumi "Les Enfers". Vuodesta 2012 Dufaux ja Serpieri ovat tehneet Venetsiaan sijoittuvaa "Saria"-sarjakuvaa.
Serpieriä suomeksi.
Druunaa on julkaistu suomeksi kolme ensimmäistä albumia vuosina 1989–1992. Serpierin kuvitusta löytyy myös WSOYn vuonna 1985 julkaisemasta "Raamatun kertomuksia" -sarjasta sekä Tex Willer -suuralbumissa 33 vuonna 2016 julkaistusta Mauro Bosellin kirjoittamasta tarinasta "Sankari ja legenda".
Serhi Vsevolodov

 
Serhi Serhijovytš Vsevolodov (, s. 4. syyskuuta 1955 H’erson, Ukraina SNT) on ukrainalainen karateka ja valmentaja. Hän on Ukrainan Kyokushin-liiton puheenjohtaja ja WKB-liiton kansainvälisen komitean jäsen. Lisäksi Vsevolodov on H’ersonin alueen Kyokushinin puheenjohtaja. Hänellä on Kyokushinissa 6. danin arvo ja 3. danin arvo armeijan lähitaistelussa. Hän voitti kilpaurallaan Kyokushinissa Ukrainan mestaruuden kahdesti ja kerran ikämiesten maailmanmestaruuden.
Elämäkerta.
Vsevolodov valmistui kauppalaivaston merikoulusta 1975. Valmistumisensa jälkeen hän työskenteli vuosien 1975–1979 välisenä aikana Ukrainan armeijan laivamekaanikkona Odessassa. Vsevolodov palasi takaisin opiskelemaan 1980 H’ersonin pedagogiseen instituuttiin. Hän oli samaan aikaan töissä merisatamalla vuosina 1979–1981. Hän valmistui opinnoistaan 1984.
Kyokushin.
Vsevolodov alkoi opiskelemaan Kyokushinia 1975 kerättyään karateen liittyvää kirjallisuutta vieraillessaan eri maiden merisatamilla töidensä puolesta. Lopulta 1979 hän alkoi harjoittelemaan Kyokushinia tavattuaan Matjushyn Pavlovytšin Dnipropetrovskissa. Hän oli myös sen jälkeen lähitaisteluohjaajana vuosina 1981–1989.
Kilpaura.
Vsevolodov saavutti ensimmäistä kertaa menestystä 1980 tultuaan toisissa Ukrainan SNT:n mestaruuskilpailuissa toiseksi. Hän sijoittui toiseksi myös seuraavissa kilpailuissa Odessassa 1981. Samana vuonna Vsevolodov voitti Ukrainan mestaruuden lähitaistelukilpailuissa. Lopulta historian neljänsissä Ukrainan SNT:n mestaruuskilpailuissa Vsevolodov voitti Ukrainan mestaruuden kotikaupungissaan H’ersonissa.
1983 Vsevolodov saavutti menestystä myös Neuvostoliiton mestaruuskilpailuissa, jossa hän sijoittui toiseksi. Lisäksi hän voitti toisen kerran Ukrainan mestaruuden lähitaistelussa ja kolmannen mestaruuden 1984. Myöhemmin 1990 Vsevolodov voitti uransa toisen Ukrainan mestaruuden Kyokushinissa.
2001 Vsevolodov voitti ikämiesten maailmanmestaruuden Osakassa, jonka jälkeen hän päätti kilpauransa.
Kilpauran jälkeen.
Vsevolodov siirtyi kilpauransa loppupuolella enemmän johdollisiin tehtäviin ja oli muun muassa 1988–1991 aikana Ukrainan alueellisessa urheiluliitossa. Hänet nimitettiin 1990 H’ersonin itämaisten taistelulajien alueellisen liiton puheenjohtajaksi. Samana vuonna hän on toiminut myös H’ersonin Kyokushin seuran H’erson Sports Clubin puheenjohtaja.
Vsevolodov johtotehtävien ohessa Ukrainan maajoukkueen päävalmentaja ja valmentanut maalleen useita Euroopan mestareita IKO-liitossa, kuten Oleksandr Lapko (1997, 1999), Vladimir Zadarozhniy (1997), Vadim Jakovenko (1999), Sultanamet Junusov (2011), Oleksandr Ieromenko (2011, 2012, 2013, 2014, 2015) ja Eldar Ismailov (2012, 2015, 2016).
Vuodesta 2007 lähtien hän on ollut Ukrainan Kyokushin-liiton puheenjohtajana ja ollut joulukuusta 2016 lähtien WKB-liiton kansainvälisen komitean jäsen.
Diasetonialkoholi

Diasetonialkoholi (C6H12O2) on aldoleihin kuuluva orgaaninen yhdiste, joka sisältää alkoholeille ja ketoneille tyypilliset funktionaaliset ryhmät. Yhdisteellä on käyttöä liuottimena, hydraulisten nesteiden osana ja muiden orgaanisten yhdisteiden synteesien lähtöaineena.
Ominaisuudet.
Diasetonialkoholi on huoneenlämpötilassa väritöntä nestettä ja sillä on miellyttävä haju. Aine liukenee erittäin hyvin veteen ja moniin orgaanisiin liuottimiin kuten etanoliin ja dietyylieetteriin. Diasetonialkoholin reaktiot ovat tyypillisiä β-hydroksiketoneille ja erityisesti happamissa olosuhteissa siitä eliminoituu vettä ja muodostuu mesityylioksidia. Yhdiste voidaan pelkistää vedyttämällä heksyleeniglykoliksi. Diasetonialkoholi ärsyttää ihoa, silmiä ja hengitysteitä. Suurina pitoisuuksina hengitettynä se on huumaavaa.
Valmistus ja käyttö.
Diasetonialkoholia valmistetaan asetonista emäskatalysoidulla aldoliadditioreaktiolla. Tyypillisiä katalyyttejä ovat alkali- ja maa-alkalimetallihydroksidit. Reaktiossa voi muodostua sivutuotteina muun muassa mesityylioksidia ja foronia. Reaktioseos neutraloidaan hapolla, reagoimaton asetoni poistetaan strippaamalla ja tuote puhdistetaan tislaamalla alennetussa paineessa. Diasetonialkoholia käytetään liuottimena liuottamaan muun muassa selluloosa-asetaattia, maaleja, lakkoja ja hartseja. Sitä lisätään hydraulisiin nesteisiin, jäähdytysnesteisiin ja jäätymisenestoaineisiin. Diasetonialkoholista myös valmistetaan useita muita orgaanisia yhdisteitä kuten metyyli-isobutyyliketonia, heksyleeniglykolia ja mesityylioksidia.
Lauri Sild

Lauri Sild (s. 28. toukokuuta 1990) on virolainen suunnistaja. MM-kilpailuissa hänen paras henkilökohtainen sijoituksensa on kuudes sija keskimatkalta Trentinon MM-kilpailuissa 2014. Tarton MM-kilpailuissa 2017 hän sijoittui neljänneksi Viron viestijoukkueessa.
Seuratasolla Sild edustaa Kooveeta, jossa hän on voittanut Jukolan viestin 2016 ja 2018. Aiemmin hän on edustanut myös Deltaa.
Myös hänen veljensä Timo Sild on Viron maajoukkuesuunnistaja.
Çaykur Rizespor

Çaykur Rizespor on jalkapalloseura Rizen kaupungista. Seura pelaa kaudella 2023–2024 Turkin korkeimmalla sarjatasolla Turkin Superliigassa.
NoCopyrightSounds

NoCopyrightSounds (NCS) on brittiläinen levy-yhtiö joka julkaisee rojaltivapaata musiikkia.
Aloittaen toimintansa tekijänoikeusvapaata musiikkia sekä ilmaisia latauksia jakavana YouTube-kanavana, on sivusto kerännyt miljoona maksettua latausta vuonna 2017.
Historia.
NCS aloitti toimintansa YouTube-kanavana "innokkaan pelaajan" nimeltään Billy Woodford perustamana vuonna 2011. Aikakauslehti Forbes kuvaili levy-yhtiötä "YouTube ensin-painotteiseksi yhtiöksi joka mahdollistaa yksityishenkilöiden käyttää ja jopa rahoittaa heidän musiikkiaan vapaasti niin kauan kuin he antavat hyvää luottoa sisällön omistajille."
Vuonna 2017 NCS saavutti miljoonan maksetun digitaalisen latauksen rajapyykin, vaikka he julkaisevatkin musiikkia ilmaiseksi. Levy-yhtiön manageri Daniel Lee sanoi että "Kuten muut samankaltaiset palvelut, NCS tarjoaa sekä vaihtoehdon nauttia musiikista ilmaiseksi että myös mahdollisuuden faneille tukea musiikkia maksullisten palveluiden kautta," vakuuttaen että levy-yhtiö julkaisee musiikkia ilmaiseksi ja myös myy sitä. Woodford totesi rajapyykin rikkomisesta että "Olen äärimmäisen ylpeä miljoonan maksetun latauksen saamisesta ja uskon, että tämä näyttää kasvun ja joustavuuden jota NCS on rakentanut näiden vuosien aikana." Hän kommentoi myös että "Kysyntä tuoreelle alkuperäiselle musiikille Creatorsien (Luojien) keskuudessa on valtavaa ja kasvaa joka päivä."
Huhtikuussa 2019 levy-yhtiö oli kerännyt YouTubessa yhteensä yli 21 miljoonaa tilaajaa.